
Πέμπτη, 10 Σεπτεμβρίου 2026

ΔΕΛΤΙΟ ΤΥΠΟΥ

Σύλληψη αλλοδαπού για ναρκωτικά στην Αττική -  Συνέχεια ενημέρωσης σχετικά με τον εντοπισμό 29 αλλοδαπών στη Γαύδο - Προσάραξη Ι/Φ σκάφους στην Κέρκυρα– Εντοπισμός και διάσωση 49 αλλοδαπών στην Αγία Γαλήνη– Πτώση άντρα στη θάλασσα στο Ηράκλειο – Διακομιδές ασθενών 

Τις πρωινές ώρες χθες 09-09-2026, συνελήφθη 39χρονος αλλοδαπός (υπήκοος Μπαγκλαντές) για παράβαση του Ν. 4139/2013 «Περί εξαρτησιογόνων ουσιών», από στελέχη του γραφείου Ασφάλειας Κεντρικού Λιμεναρχείου Ελευσίνας.
Συγκεκριμένα, κατόπιν αξιοποίησης πληροφοριών αναφορικά με άτομο που δραστηριοποιείται συστηματικά στη διακίνηση και εμπορία ναρκωτικών ουσιών, πραγματοποιήθηκε συντονισμένη αστυνομική επιχείρηση σε οικία σε περιοχή της Αττικής. Η επιχείρηση εξελίχθηκε παρουσία εισαγγελικού λειτουργού, από στελέχη του γραφείου Ασφάλειας του Κεντρικού Λιμεναρχείου Ελευσίνας, σε συνεργασία με στελέχη της Ειδικής Ομάδας Επιχειρήσεων (ΕΟΕΠ) του Κεντρικού Λιμεναρχείου Πειραιά, καθώς και του σκύλου ανίχνευσης ναρκωτικών ουσιών Κ9 ΛΣ-ΕΛ.ΑΚΤ «ΤΟΜΠΙ».
Ειδικότερα, εντός της ανωτέρω οικίας εντοπίστηκαν και κατασχέθηκαν:
-ακατέργαστη κάνναβη συνολικού μεικτού βάρους δέκα εννέα γραμμαρίων (19 γρ.) επιμερισμένη σε 8 νάιλον συσκευασίες,
-χρηματικό ποσό των εκατόν εξήντα ευρώ (160€).
Από το Κεντρικό Λιμεναρχείο Ελευσίνας που διενεργεί την προανάκριση, κατασχέθηκαν τα ανωτέρω ευρήματα. Η κατασχεθείσα ναρκωτική ουσία πρόκειται να αποσταλεί στο Γενικό Χημείο του Κράτους.
Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr.

*****

Συνέχεια ενημέρωσης:
[bookmark: _GoBack]Αναφορικά με τον εντοπισμό 29 αλλοδαπών στο λιμάνι «ΚΑΡΑΒΕ» της Γαύδου τις πρωινές ώρες της 09.09.2026, συνελήφθη ένας 17χρονος αλλοδαπός (υπήκοος Σουδάν) εξ αυτών. Ο 17χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», του Ν. 5275/26 «Προώθηση πολιτικών νόμιμης μετανάστευσης» και άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής. Από το Κεντρικό Λιμεναρχείο Χανίων που διενεργεί την προανάκριση, κατασχέθηκαν το μέσο μεταφοράς και μία συσκευή κινητής τηλεφωνίας.

*****

Τις απογευματινές ώρες χθες, ενημερώθηκε η Λιμενική Αρχή της Κέρκυρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. ότι ένα ιστιοφόρο (Ι/Φ) σκάφος σημαίας British virgin Islands προσάραξε στη θαλάσσια περιοχή δυτικά της Κέρκυρας, πλησίον της περιοχής Σκάλας Παραμόνα. Στο σημείο μετέβησαν Περιπολικό σκάφος Λ.Σ.-ΕΛ.ΑΚΤ. (ΠΛΣ) και το ιδιωτικό σκάφος «ΠΟΣΕΙΔΩΝ» Σ.Κ. 2587, τα οποία εντόπισαν το Ι/Φ σκάφος προσαραγμένο, με τους 2 αλλοδαπούς επιβαίνοντές του (υπηκόους Ισπανίας), καλά στην υγεία τους. Το Ι/Φ αποκολλήθηκε με τη συνδρομή του «ΠΟΣΕΙΔΩΝ», ενώ διαπιστώθηκε μικρή εισροή υδάτων. Στη συνέχεια, το Ι/Φ κατέπλευσε με ασφάλεια στη λιμενική εγκατάσταση Αλύπας, συνοδεία του ΠΛΣ, ενώ με τη συνδρομή ιδιώτη δύτη, αποκαταστάθηκε η εισροή υδάτων. Από το Α’ Λιμενικό Τμήμα Παλαιοκαστρίτσας του Κεντρικού Λιμεναρχείου Κέρκυρας, απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον αναγνωρισμένο οργανισμό που το παρακολουθεί. Από το περιστατικό δεν παρατηρήθηκε θαλάσσια ρύπανση.

[bookmark: _Hlk239939944]*****
Τις πρωινές ώρες σήμερα, ενημερώθηκαν οι Λιμενικές Αρχές της Αγίας Γαλήνης, του Κόκκινου Πύργου και των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε μία λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 50 ν.μ. νότια της Αγίας Γαλήνης. Άμεσα στην περιοχή κατέπλευσε ένα πλοίο της δύναμης Frontex, το οποίο εντόπισε και περισυνέλλεξε   49 αλλοδαπούς (47 άντρες, 1 γυναίκα και 1 ανήλικος), οι οποίοι στη συνέχεια  μετεπιβιβάστηκαν σε Περιπολικό πλοίο Λ.Σ. - ΕΛ.ΑΚΤ. (Ν/Γ) και μεταφέρθηκαν στο λιμάνι της Αγίας Γαλήνης. Ακολούθως, οι διασωθέντες μεταφέρθηκαν σε χώρο φιλοξενίας στο Ρέθυμνο, συνοδεία στελεχών του Λιμεναρχείου Ρεθύμνου.

*****
Τις πρωινές ώρες σήμερα, ενημερώθηκε η Λιμενική Αρχή του Ηρακλείου για πτώση ενός  66χρονου ημεδαπού στη θάλασσα, στον βόρειο λιμενοβραχίονα Ηρακλείου. Αμέσως, στο σημείο μετέβησαν στελέχη της Λιμενικής Αρχής όπου περισυνέλεξαν τον 66χρονο, με τη συνδρομή σκάφους του Πλοηγικού Σταθμού Ηρακλείου, ο οποίος είχε τραυματιστεί ελαφρά στο πόδι. Ο 66χρονος διακομίστηκε με ασθενοφόρο όχημα του ΕΚΑΒ στο Βενιζέλειο – Πανάνειο Γενικό Νοσοκομείο Ηρακλείου για περαιτέρω ιατρική περίθαλψη.

*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-79χρονης, από το λιμάνι της Καμαριώτισσας Σαμοθράκης στο λιμάνι της Αλεξανδρούπολης, με Περιπολικό σκάφος Λ.Σ.-ΕΛ.ΑΚΤ.,
-44χρονου, από το λιμάνι της Μυκόνου στο λιμάνι της Σύρου, με το Ε/Γ-Τ/Ρ «ΔΗΛΟΣ ΕΞΠΡΕΣ» Ν.Π. 10032 και
-42χρονου, από το λιμάνι της Κέρκυρας στο λιμάνι της Ηγουμενίτσας, με Περιπολικό σκάφος Λ.Σ.-ΕΛ.ΑΚΤ.

